ยอดแบงก์ปิดน้ำท่วมเพิ่มเป็น104สาขา
ธปท.รายงายยอดธนาคารพาณิชย์ปิดสาขาชั่วคราววันนี้เพิ่มขึ้นเป็น 104 สาขา จากเดิม93 สาขา
13 ต.ค. 2554

ธปท.รายงายยอดธนาคารพาณิชย์ปิดสาขาชั่วคราววันนี้เพิ่มขึ้นเป็น 104 สาขา จากเดิม93 สาขา 
ธนาคารแห่งประเทศไทย(ธปท.) รายงานการขอปิดสาขาธนาคารพาณิชย์ชั่วคราว ในพื้นที่น้ำท่วม ล่าสุด ณ เวลา 15.00 น. ของวันที่ 13 ต.ค.ปีนี้ ว่า มีธนาคารพาณิชย์ขอปิดสาขาชั่วคราว 11 แห่ง และบริษัทเงินทุน 1 แห่ง รวมทั้งสิ้น 104 สาขา เพิ่มขึ้น 11 สาขา จากเมื่อ12 ต.ค. ที่ขอปิดทั้งสิ้น 93 สาขา โดยสาขาธนาคารที่ขอปิดชั่วคราวเป็นสาขาที่ตั้งอยู่ใน จ.พระนครศรีอยุธยาจำนวน 57 สาขา ลดลง 1 สาขา จ.นครสวรรค์ จำนวน 30 สาขา เพิ่มขึ้น 5 สาขา จ.ปทุมธานี จำนวน 9 สาขา เพิ่มขึ้น 3 สาขา จ.ชัยนาท จำนวน 2 สาขา เท่าเดิม จ.ลพบุรี จำนวน 1 สาขา เท่าเดิม จ.อุทัยธานี จำนวน 1 สาขา ปิดเพิ่มใหม่ จ.สิงห์บุรี จำนวน 1 สาขา เท่าเดิม จ.นนทบุรี จำนวน  2 สาขา เพิ่ม 1 สาขา และกรุงเทพฯ จำนวน 1 สาขา เท่าเดิม 
ก่อนหน้านี้ เมื่อวันที่ 12 ต.ค. ณเวลา 11.45 น. มีธนาคารพาณิชย์ 11 แห่งและ บง. 1  แห่ง แจ้งขอปิดสาขารวม 93  สาขา แบ่งเป็นสาขาที่ตั้งอยู่ในจ.พระนครศรีอยุธยา  58  สาขา จากทั้งหมด 89 สาขา  จ.นครสวรรค์ 25 สาขา จ.ปทุมธานี 3 สาขา จ.ชัยนาท 2  สาขา จ.ลพบุรี 1 สาขา จ.สระบุรี 1 สาขา จ.นนทบุรี 1 สาขา จ.สิงห์บุรี 1 สาขา และกรุงเทพฯ 1 สาขา